Ir-Regolament tal-Kummissjoni (KE) Nru 1018/2002
tat-13 ta’ Ġunju 2002
li jissupplimenta l-Anness għar-Regolament (KE) Nru 2400/96 dwar id-dħul ta’ xi ismijiet fir-Reġistru ta’ denominazzjoni protetta ta’ oriġini u indikazzjonijiet ġeografiċi protetti li hemm provvediment dwarhom fir-Regolament tal-Kunsill (KEE) Nru 2081/92 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għall-prodotti agrikoli u l-oġġetti ta' l-ikel (Fagiolo di Sorana)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxil-Komunità Ewropea,
Wara li kkunsidrat ir-Regolament tal-Kunsill (KEE) Nru 2081/92 ta’ l-14 ta’ Lulju 1992 dwar il-protezzjoni tad-denominazzjonijiet ġeografiċi u d-denominazzjonijiet ta’ l-oripini fil-prodotti agrikoli u fl-oġġetti ta' l-ikel [1], kif l-aħħar emendat mir-Regolament tal-Kummissjoni (KE) Nru 2796/2000 [2], u partikolarment l-Artikolu 6(3) u (4) tiegħu,
Billi:
(1) Bi qbil ma’ l-Artikolu 5 tar-Regolament (KEE) Nru 2081/92, l-Italja bagħtet lejn il-Kummissjoni applikazzjoni għar-reġistrazzjoni ta’ l-isem "Fagiolo di Sorana" bħala indikazzjoni ġeografika protetta.
(2) Bi qbil ma’ l-Artikolu 6(1) ta’ dak ir-Regolament, l-applikazzjoni nstabet li tilħaq il-ħtiġijiet kollha stabiliti fih u partikolarment fiha l-informazzjoni kollha bi qbil ma’ l-Artikolu 4 tiegħu.
(3) Il-Kummissjoni ma rċeviet l-ebda dikjarazzjoni ta’ oġġezzjoni bi qbil ma’ l-Artikolu 7 tar-Regolament (KEE) Nru 2081/92 dwar l-isem mogħti fl-Anness t’hawn wara l-pubblikazzjoni tiegħu fil-Ġurnal Uffiċjali tal-Komunitajiet Ewropej [3].
(4) Għalhekk l-isem għandu jidħol fir-Reġistru tad-denominazzjonijiet ta' l-oriġini protetta u l-indikazzjonijiet ġeografiċi u minn issa jkun imħares fil-Komunità kollha bħala indikazzjoni ġeografika protetta.
(5) L-Anness t’hawn jissupplimenta l-Anness tar-Regolament tal-Kummissjoni (KE) Nru 2400/96 [4], kif l-aħħar emendat bir-Regolament (KE) Nru 564/2002 [5],
ADOTTAT DAN IR-REGOLAMENT:
L-Artikolu 1
L-isem fl-Anness t’hawn huwa b’dan miżjud ma’ l-Anness tar-Regolament (KE) Nru 2400/96 u mdaħħal bħala indikazzjoni ġeografika protetta (IĠP) fir-Reġistru tad-denominazzjonijiet ta' l-oriġini protetta u l-indikazzjonijiet ġeografiċi protetta li hemm provvediment dwarhom fl-Artikolu 6(3) tar-Regolament (KEE) Nru 2081/92.
L-Artikolu 2
Dan ir-Regolament għandu jidħol fis-seħħ fl-20 jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, 13 ta’ Ġunju 2002.